সিঙ্গুরে সভার আগেই সমাজমাধ্যমে বাংলার উন্নয়ন নিয়ে পোস্ট মোদির

ওয়েবডেস্ক- আসন্ন বিধানসভা নির্বাচনের (2026 Assembly Election) আবহে আজ সিঙ্গুরে (Singur) সভা মোদির (Narendra Modi)। আর সেই সভার আগেই ফের একবার রাজ্যবাসীর বাংলায় উন্নয়ন করতে বিজেপি সরকার কতটা প্রতিশ্রুতিবদ্ধ, সেই কথাই এক্স হ্যান্ডেলে (X-Handle) পোস্ট মোদির।

সমাজ মাধ্যমে তিনি রাজ্যবাসীর উদ্দশে লেখেন, আমাদের সরকার পশ্চিমবঙ্গের উন্নয়ন যাত্রাকে এগিয়ে নিয়ে যেতে প্রতিশ্রুতিবদ্ধ। আজ সিঙ্গুরে গুরুত্বপূর্ণ উন্নয়নমূলক কাজ উদ্বোধন বা ভিত্তিপ্রস্তর স্থাপন করা হবে। কাজের মধ্যে রয়েছে: বালাগড়ে বর্ধিত বন্দর গেট সিস্টেমের ভিত্তিপ্রস্তর স্থাপন, যার মধ্যে রয়েছে অভ্যন্তরীণ জল পরিবহন (IWT) টার্মিনাল এবং রোড ওভারব্রিজ। কলকাতায় বৈদ্যুতিক ক্যাটামারান চালু। জয়রামবাটি এবং ময়নাপুরের মধ্যে নতুন রেল লাইনের উদ্বোধন। অমৃত ভারত ট্রেন সহ ট্রেনগুলির যাত্রা শুরু।‘

আরও পড়ুন- আজ সেই সিঙ্গুরের জমিতেই জনসভা, কী বার্তা দেবেন মোদি?

গতকাল মালদা থেকে বন্দে ভারত ট্রেনে শুভ উদ্বোধন করেন প্রধানমন্ত্রী। উদ্বোধন হয়েছে দেশের প্রথম বন্দে ভারত স্লিপার এক্সপ্রেস (India’s first Vande Bharat Sleeper Train)। এই বন্দে ভারত ভারতীয় রেলের গুরুত্বপূর্ণ অধ্যায়। ঘণ্টায় ১৮০ কিমি বেগে ছুটবে এই ট্রেন। মাত্র ১৪ ঘণ্টায় হাওড়া থেকে গুয়াহাটিতে পৌঁছানো যাবে এবার। এই ট্রেনটি পশ্চিমবঙ্গের হাওড়া, হুগলি, পূর্ব বর্ধমান, মুর্শিদাবাদ, মালদহ, জলপাইগুড়ি ও কোচবিহার জেলার পাশাপাশি অসমের বঙ্গাইগাঁও ও কামরূপ মেট্রোপলিটন জেলায় পরিষেবা দেবে। হাওড়া থেকে গুয়াহাটি (India’s first Vande Bharat Sleeper Train, Howrah-Guwahati) পর্যন্ত ছুটবে এই আধুনিক ট্রেন।ট্রেন থামবে—ব্যান্ডেল, কাটোয়া, মালদা টাউন, নিউ জলপাইগুড়ি, নিউ কোচবিহার, নিউ বঙ্গাইগাঁও ও কামাখ্যা স্টেশন। আবার ফেরার সময়ে একই স্টেশনে থামবে ট্রেন।এই ট্রেনটি হতে চলেছে ১৬ কোচের যেখানে ৮২০ যাত্রীর যেতে পারে। গোটা ট্রেন এসি। ১৬টি কোচ নিয়ে চলবে এই ট্রেন। এর মধ্যে ১১টি এসি থ্রি-টায়ার, চারটি এসি টু-টায়ার এবং একটি ফার্স্ট ক্লাস এসি কোচ থাকবে।

রেলের তরফে জানানো হয়েছে, বন্দে ভারত স্লিপার ট্রেনের ন্যূনতম ভাড়া ধরা হয়েছে ৪০০ কিলোমিটার যাত্রার ভিত্তিতে (Vande Bharat Sleeper Train Fare)। ভাড়ার মধ্যেই খাবারের দাম অন্তর্ভুক্ত থাকছে। তবে তার উপরে অতিরিক্ত ৫ শতাংশ জিএসটি দিতে হবে। যাত্রীদের সুবিধার কথা মাথায় রেখেই ভাড়া ঠিক হয়েছে বন্দে ভারত স্লিপারের। থার্ড এসির ভাড়া ২,২৯৯ টাকা। সেকেন্ড এসি-র জন্য ২,৯৭০ টাকা এবং ফার্স্ট এসি-তে যাতায়াত করতে ৩,৬৪০ টাকা খরচ হবে।